ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660017885
ขอให้จัดสรรเจ้าหน้าที่ลงพื้นที่เพื่อตัดกิ่งไม้กีดขวางการจราจร บริเวณหน้ามหาวิทยาลัยดุสิต แขวงดุสิต เขตดุสิต กรุงเทพมหานคร จุดสังเกต ตั้งแต่ประตูทางออกของมหาวิทยาลัยดุสิต เนื่องจากผู้ร้องแจ้งว่า เมื่อวันที่ 27 เมษายน 2566 ผู้ร้องพบเห็นและประสบปัญหากิ่งไม้ที่อยู่ริมถนนหน้ามหาวิทยาลัยดังกล่าวมีกิ่งที่ยื่นออกไปทางถนนจำนวน 6 ต้น จึงทำให้รถที่สัญจรผ่านบริเวณพื้นที่ดังกล่าวติดขัดและไม่ได้รับความสะดวกเป็นอย่างมาก โดยเฉพาะรถที่มีขนาดใหญ่ ผู้ร้องพบเห็นและประสบปัญหามาเป็นระยะเวลา 2 วัน เบื้องต้นผู้ร้องได้ดำเนินการแจ้งเรื่องไปยัง กรุงเทพมหานครแล้ว แต่ก็ยังไม่ได้รับการแก้ไขปัญหาแต่อย่างใด จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้กับประชาชนต่อไป  (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata